2002 Northwood Nash 24-5N
2002 Northwood Nash 24-5N, Nice clean fifth wheel. This is a great floor plan, lots of storage . Afskeid toe in ’n kombi | Netwerk24
Soveel herinneringe in Suid-Afrika is al gemaak in en om Volkswagen-kombi’s. Hierdie twee matriekpaartjies het besluit om dit ook deel van hul matriekafskeid-onthou te maak.
René Venter en Wiehan Stevens van die Hoërskool Noordheuwel in Krugersdorp het in sy pa se bloedrooi VW-kombi matriekafskeid toe gegaan.
René Venter en Wiehan Stevens van die Hoërskool Noordheuwel in Krugersdorp, het in ’n bloedrooi 1976-kombi by hul afskeid aangekom.
Wiehan se pa, Willie, het die voertuig saam met ’n vriend gerestoureer. Dit het eers ’n “bay window”-voorruit gehad, maar is omskep in ’n “split window”. Laasgenoemde styl was ikonies in die 1950’s, toe die kombi’s twee afsonderlike voorruite gehad en bekend gestaan het as “splitties”. René se wye romp met groot rooi blomme het perfek by hul vervoer gepas.
Didi Lamprecht van die Martie du Plessis-skool in Bloemfontein en haar metgesel, Enrico Cordier, by die kombi waarin hulle matriekafskeid toe gegaan het.
Didi Lamprecht van die Martie du Plessis-skool in Bloemfontein en haar metgesel, Enrico Cordier, het in ’n oranje kombi, geverf in die hippie-styl, gery. Didi sê sy het altyd daarvan gedroom om so ’n kombi te huur.
Haar ouma en oupa, Elsabé en Jannie van Heerden, het haar ná haar ma se dood aangeneem. “Ek wou altyd my eie rok vir die matriekafskeid maak, maar die tyd in matriek is min en finansieel was dit ook nie eintlik moontlik nie.
“Die Bloemfonteinse ontwerper Connie Linde het aangebied om my rok te maak. Ek kon self die lap kies en die rok ontwerp. Dit was ’n droomervaring. Ek wil net vir haar baie dankie sê.”
Meer oor: Hoërskool Noordheuwel | Krugersdorp | Bloemfontein | Rapport Beleef | Matriekafskeid | Matriekafskeidtyd